
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL MOTYVUOTO SPRENDIMO PRIĖMIMO DĖL PRETENDENTO Į KRETINGOS RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS PAREIGAS PASIRINKIMO“

2026 m. rugsėjo 10 d.
Kretinga

1. Parengto sprendimo projekto tikslas ir uždaviniai.
Tikslas – išrinkti pretendentą, laimėtoją į Kretingos rajono savivaldybės kontrolės ir audito tarnybos savivaldybės kontrolieriaus pareigas. Uždavinys: vadovaujantis Priėmimo į valstybės tarnautojo pareigas organizavimo tvarkos aprašu, patvirtintu Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2024 m. sausio 3 d nutarimo Nr. 9 redakcija) ir atsižvelgiant į VVA rekomendacijas  į pareigas priimančiajam asmeniui dėl pokalbio su komisijoje geriausiai įvertintu pretendentu į įstaigos vadovo pareigas organizavimo, įvykdyti atranką (pokalbį žodžiu) ir priimti pagrįstą galutinį sprendimą dėl pretendento užimti pareigas.
1. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Priėmus sprendimą dėl pretendento pasirinkimo, pavesti Kretingos rajono savivaldybės merui pateikti prašymą Lietuvos Respublikos specialiųjų tyrimų tarnybai dėl informacijos apie atranką laimėjusį asmenį, siekiantį eiti Kretingos rajono savivaldybės kontrolės ir audito tarnybos savivaldybės kontrolieriaus pareigas, pateikimo.
Gavus Specialiųjų tyrimų tarnybos informaciją dėl atrinkto pretendento tinkamumo eiti Savivaldybės kontrolieriaus pareigas, bus teikiamas sprendimo projektas dėl biudžetinės įstaigos Kretingos rajono savivaldybės kontrolės ir audito tarnybos savivaldybės kontrolieriaus paskyrimo į pareigas.
3. Kokių rezultatų laukiama.
Atrinktas pretendentas į Kontrolės ir audito tarnybos vadovo pareigas. 
4. Lėšų poreikis ir šaltiniai.
Nereikalingas.
5. Kiti sprendimui priimti reikalingi pagrindimai, skaičiavimai ar paaiškinimai.
Nereikalingas.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktas antikorupciniam vertinimui neteikiamas.
7. Autorius ir autorių grupė.
Bendrojo skyriaus vedėjo pavaduotoja Daiva Šleiniutė.

